paragraph_text: Obi-Wan (Ben) Kenobi je izmišljeni lik iz franšize Ratovi zvijezda. Isprva Jedi vitez u doba Galaktičke Republike, za vrijeme Galaktičkog Imperija prvo zaštitnik a kasnije i mentor Lukea Skywalkera, jedan je od središnjih likova u filmskom serijalu. Susrećemo ga odmah u prvom dijelu sage kao mladog pripravnika za Jedija, koji u borbi pobjeđuje ratnika Sitha, kakvi se oko tisuću godina nisu pojavljivali. Iako mu je taj isti Sith par trenutaka ranije ubio učitelja Qui-Gon Jinna, Obi-Wanove vještine bile su dovoljno velike da bi ga se proglasilo Jedi vitezom.